CELEX: 32015D1423
Language: bg
Date: 2015-08-21 00:00:00
Title: Решение за изпълнение (ЕС) 2015/1423 на Комисията от 21 август 2015 година относно някои временни защитни мерки срещу болестта заразен нодуларен дерматит в Гърция (нотифицирано под номер С(2015) 6010) (Текст от значение за ЕИП)

25.8.2015   
            
            
               BG
            
            
               Официален вестник на Европейския съюз
            
            
               L 222/7
            
         РЕШЕНИЕ ЗА ИЗПЪЛНЕНИЕ (ЕС) 2015/1423 НА КОМИСИЯТА
   от 21 август 2015 година
   относно някои временни защитни мерки срещу болестта заразен нодуларен дерматит в Гърция
   
      
         (нотифицирано под номер С(2015) 6010)
      
   
   (само текстът на гръцки език е автентичен)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 3 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 3 от нея,
   като има предвид, че:
   
               (1)
            
            
               Заразният нодуларен дерматит е вирусно заболяване по говедата, най-често предавано чрез вектор и характеризиращо се с нанасянето на тежки загуби и с възможността за масово разпространение, най-вече чрез живи животни и продукти, получени от заразени животни.
            
         
               (2)
            
            
               В Директива 92/119/ЕИО на Съвета (3) се определят общи мерки за борба с някои болести по животните, включително болестта заразен нодуларен дерматит. Сред тях са мерки, които трябва да бъдат предприети при съмнение и потвърждение на наличието на болестта заразен нодуларен дерматит.
            
         
               (3)
            
            
               На 20 август 2015 г. гръцките органи уведомиха Комисията за две огнища на заразен нодуларен дерматит в стопанства за говеда с общо около 200 говеда в област Feres, регионална единица Evros в Гърция.
            
         
               (4)
            
            
               Гърция е приложила необходимите мерки по Директива 92/119/ЕИО и е създала предпазни и надзорни зони около огнищата в съответствие с член 10 от посочената директива.
            
         
               (5)
            
            
               Съществува риск вирусът на заразния нодуларен дерматит да се разпространи към други области в Гърция и към други държави членки, най-вече чрез търговия с живи говеда и семенна течност от тях, чрез движението на някои диви преживни животни и чрез пускането на пазара на някои продукти, получени от говеда.
            
         
               (6)
            
            
               С цел да се предотврати разпространението му към други части в Гърция, към други държави членки и трети държави е целесъобразно да се забрани движението и изпращането на говеда и семенна течност от тях, както и пускането на пазара на някои животински продукти от регионална единица Evros.
            
         
               (7)
            
            
               До провеждане на заседанието на Постоянния комитет по растенията, животните, храните и фуражите и в сътрудничество със засегнатата държава членка Комисията следва да предприеме временни защитни мерки, свързани с болестта заразен нодуларен дерматит в Гърция.
            
         
               (8)
            
            
               Ситуацията ще бъде разгледана на следващото заседание на Постоянния комитет по растенията, животните, храните и фуражите, а мерките — адаптирани по целесъобразност,
            
         ПРИЕ НАСТОЯЩОТО РЕШЕНИЕ:
   Член 1
   1.   Гърция забранява изпращането на следните стоки от регионална единица Evros към други части на Гърция, към други държави членки и към трети държави:
   
               а)
            
            
               живи говеда и диви преживни животни;
            
         
               б)
            
            
               семенна течност от говеда.
            
         2.   Гърция забранява пускането на пазара извън регионална единица Evros на следните стоки от регионална единица Evros:
   
               а)
            
            
               прясно месо от говеда и месни заготовки и месни продукти, произведени от такова прясно месо;
            
         
               б)
            
            
               мляко и млечни продукти от едър рогат добитък;
            
         
               в)
            
            
               непреработени странични животински продукти от говеда, освен когато те са предназначени за унищожаване под официален надзор на компетентния орган в одобрено предприятие на територията на Гърция.
            
         Член 2
   Настоящото решение се прилага до 30 септември 2015 г.
   Член 3
   Адресат на настоящото решение е Република Гърция.
   
      Съставено в Брюксел на 21 август 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 395, 30.12.1989 г., стр. 13.
   
      (2)  ОВ L 224, 18.8.1990 г., стр. 29.
   
      (3)  Директива 92/119/ЕИО на Съвета от 17 декември 1992 г. за въвеждане на общи мерки на Общността за борба с някои болести по животните и на специфични мерки относно везикулозната болест по свинете (ОВ L 62, 15.3.1993 г., стр. 69).